《雁字和彭禹峰先生韵 其三》
清代·吴孟坚

翩翩锦字向谁搓，斜抱云和月已过。身伴天娥垂玉袖，音惊越地起吴歌。

珊瑚枕上传幽梦，翡翠楼中点绛罗。不逐黄鹂啼绿柳，故来人世断肠多。

作者简介：（1635—?）江南贵池人。字子班。父吴应箕，尝与复社诸生揭帖讨阮大铖，清兵入关，举义殉难。孟坚守父志，尚气节，好交游。搜辑刊行亡父遗作《启祯两朝剥复录》、《留都见闻录》。康熙五十二年，作《复社姓氏序略》，年已七十八。有《偶存草》、《雁字和韵诗》等。